|  |  |
| --- | --- |
|  | **Møtereferat** |
|  |  | |

|  |  |
| --- | --- |
| **Går til:** | Gruppedeltakerne (se under) |
| **Møtegruppe:** | IHR: Plangruppe for IT |
| **Møtested:** | Seminarrom 3B, Kristen Nygaards hus |
| **Referent:** | Kjetil Johnsen |
| **Dato:** | 26.03.2012 |
| **Neste møte:** | 16.4.2012 kl 1400 – 1600 (samme sted) |
|  |  |

Referat 13. møte Plangruppe IT (utkast)

|  |  |  |
| --- | --- | --- |
| **Til**  **stede** | **Navn** | **Funksjon** |
| X | Ingar Pettersen | Innleid rådgiver |
| X | Odd Erik Pedersen | IT-seksjon Juridisk fakultet |
| Forfall | Morthen Dæhlen | Instituttleder, Inst. for Informatikk |
| X | Lars Oftedal | IT-direktør (USIT) |
| Forfall | Torkil Vederhus | Studentrepresentant |
| X | Adelheid Huuse | Representant for tjenestemannsorg. |
| X | Kjetil Johnsen | Innleid rådgiver |
| X | Jan Gunnar Bjålie | Instituttleder, Institutt for medisinske basalfag |
| X | Ellen J. Caesar | Ass. Økonomi og Plandirektør |
| X | Anita Sandberg | HR-direktør |
| X | Gudleik Grimstad | Fakultetsdirektør SV |
| X | Linda Therese Johnsen | Prosjektleder Lokal/sentral |

|  |  |  |
| --- | --- | --- |
| **Pkt** | **Tekst** | **Ansv.** |
| 1 | **Referat fra møtet 12.03.2012**  Ingen kommentarer |  |
| 2 | **Systemeierskap mm**  Ingar P refererte fra pågående prosess. Det arbeides med å etablere henholdsvis strategisk koordineringsgruppe og rådgivnings- og sekretariatsfunksjon. Bemanning besluttes innen neste møte. Ingar P skal inntil videre lede koordineringsgruppen. Det fremlegges videre forslag til mandat for både sekretariatsfunksjon og koordineringsgruppe neste møte. Deretter presenteres saken for Universitets styre som gjør endelige vedtak. | Ingar P |
| 3 | **Prosjekt Lokal/Sentral – siden sist**  Siden sist har Lokal/Sentral prosjektet også vært drøftet i IT-leder nettverket. Lars O refererte: På samme måte som vår Workshop var det mange gode kommentarer, men til dels sprikende. |  |
| 4 | **Prosjekt Lokal/Sentral – videre arbeid**  I forrige møte konkluderte gruppen med at vi skulle ta tak i følgende problemstillinger knyttet til Lokal/Sntral-problematikken:   1. Hvordan kan vi få til en organisering av lokal IT som ivaretar både små og store miljøers behov? 2. Hva er de viktigste standardiseringsbehovene mht systemer / teknologi og prosesser? 3. Retningslinjer for etablering av nye systemer o.l. 4. ”Plunder og heft”- problematikk. Hvordan skal vi sikre oss at lokale IT-funksjoner ivaretar problemløserrollen? 5. Hvordan skal vi sikre lojalitet til sentrale beslutninger 6. Dimensjonering av Lokal IT 7. Kompetansebehov   Til grunn for diskusjonen lå følgende synspunkter som vi var blitt enige om i forrige møte:   * Vi må ta til oss at det er store lokale forskjeller mellom store og små fakulteter og tilsvarende mellom store/små institutter. Det kan være fornuftig å definere en struktur som både kan benyttes på fakultetsnivå og tilsvarende på de store instituttene. * Det må defineres tydelig hva som er standarder for hele universitetet og hva som kan overlates til fakultet /institutt. * Vi kan ikke akseptere noe slingringsmonn når det gjelder vedtatte standarder. * Det må settes makt bak kravene når beslutninger er fattet. * Det må settes grenser for den akademiske frihet til å velge spesielle løsninger. * Det er utfordrende å finne en styringsstruktur som både ivaretar instituttenes / fakultetenes behov og de sentrale styringsbehovene.   Gruppen Behandler deretter Organisering og Standardisering på et mer detaljert nivå og konkluderte som angitt under:   1. Organisering   Det er gruppens oppfatning at man bør kunne komme frem til en felles organisasjonsmodell for lokal IT ved alle fakulteter/institutter bortsett fra Mat/Nat og Medisin. De to sistnevnte er så store, og omfatter delvis svært store institutter, at de må behandles spesielt. Gruppen foreslår at vi i første omgang retter oppmerksomheten mot de øvrige fakultetene (ikke Mat/Nat og Medisin). (Samtidig har vi en arbeidshypotese om at de store instituttene innen Mat/Nat og Medisin bør langt på vei bør kunne håndteres etter den modellen som benyttes for de små og mellomstore fakultetene.  For øvrig ble kom følgende synspunkter til uttrykk:   * Laveste nivå (institutt) må få beholde en grad av autonomi. Vi bør unngå detaljstyring. * Viktig at vi også presenterer retningslinjer for økonomi / investering kost/nytte mm * Større grad av standardisering på Undervisnings-området * Vurdere å kjøre et pilotprosjekt på en Nettverksstruktur (Jf Prosjektrapporten del 2) * En eventuell tjenestekatalog vil påvirke organisasjonsspørsmålet * Uansett valg av organisasjonsstruktur bør USIT ha ett kontaktpunkt inn mot hver enhet. * Kompetansebehov oppstår som konsekvens av organisering (jf pkt 7 i opplistingen over)  1. Standardisering  * På mange områder er standardisering helt nødvendig og lite kontroversielt. Dette gjelder f.eks teknologistandarder. Slike standarder må og skal aksepteres. Det er viktig at dette kommuniseres tydelig slik at det ikke oppstår tvil. * Utfordringen består bl.a. i å definere hvor standardene slutter og valgfrihet begynner. Det vil alltid oppstå behov for løsninger (systemer) som ligger utenfor standard. Dette kan være helt problematisk så lenge slike løsninger ikke påvirker andre systemer på en uheldig måte (men det kan være vanskelig å forutsi). * Standardisering gjelder UiOs offisielle nett. I lab-net e.l. må det være betydelig større fleksibilitet. * Problematisk å definere hvor fast man skal være i forhold til standarder. Vi skiller mellom systemer for hhv (1) Basis, (2) Forskning og (3) Undervisning * Prosesser – i hvor stor grad skal disse standardiseres * Tydelig definering av USITs ansvar. De støtter løsninger som er definert som standard – ikke de øvrige   Gruppen konkluderte med de 5 siste punktene i listen (øverst på denne saken) delvis vil finne sin løsning som resultat av at pkt 1 og 2 iverksettes, delvis kan vi komme tilbake til dem som egne saker.  **Tiltak:**  USIT forbereder ny sak til møtet 7 mai. Målet er at vi på dette møte skal kunne behandle et forslag til organisering og standardisering som er så konkret og veldefinert at det etter behandling skal kunne sendes ut på høring, og behandles av UiOs ledelse. Basert på oppsummeringen i dette referatet går Ingar P går gjennom problemstillingene på nytt med Linda J. Deretter utarbeider USIT (Linda J + Lars O) forslaget som presenteres for gruppen 7. mai  Prosessen videre er:   1. Invitasjon til diskusjon i plangruppen (Utført) 2. Invitasjon til drøfting i direktørnettverket (Utført) 3. Dekanmøtet (etter 7 mai) 4. Høring 5. Vedtak 6. Gjennomføring | Ingar P Linda J  Lars O |
| 5 | **Møteplan 2012 - vår** 16. april, 7. mai, 21. mai, 4. juni, 18. juni.  16.april – vedr oppnevning av sekretariat/rådgivningsgruppe og koordineringsgruppe (inkl mandater)  7 mai – Lokal/Sentral som angitt under pkt 4  Neste møte 16. april 1400 – 1600  Fast møtested: Seminarrom 3B, Kristen Nygaards hus.  Kjetil J. sender møteinnkalling | Kjetil J |

Kjetil Johnsen

Referent